Hotuna: Ma'aikatan jirgi Mata-Maza a Thailand - BBC Hausa
Hotuna: Ma'aikatan jirgi Mata-Maza a Thailand
http://www.bbc.com/hausa/multimedia/2011/12/111216_thailand_gallery
Kamfanin zirga-zirgar jiragen sama na kasar Thailand PC Air ya fara aiki tare da masu lura da fisinjoji Mata-Maza. Jigilar farko da ya yi ita ce daga birnin Bangkok zuwa gundumar Surat Thani a ranar Alhamis 15 Disamba, 2011.
Kamfanin zirga-zirgar jiragen sama na kasar Thailand PC Air ya fara aiki tare da masu lura da fisinjoji Mata-Maza. Jigilar farko da ya yi ita ce daga birnin Bangkok zuwa gundumar Surat Thani a ranar Alhamis 15 Disamba, 2011. Shugaban kamfanin PC Air Peter Chan (na 3 daga hagu) ya dauki hoto tare da ma'aikatan jirgin Mata-Maza.
'Yan kasar Thailand Mata-Maza da ke kula da ayyukan cikin jirgi, daga hagu zuwa dama, Chayathisa Nakmai, Dissanai Chitpraphachin, Nathatai Sukkaset da kuma Phuntakarn Sringern a filin saukar jiragen sama na Bangkok.
Daya daga cikin ma'aikatan PC Air Mata-maza Nathatai Sukkase, 'yar shekara 26 da Phuntakarn Sringern, 'yar shekara 24, suna tallafawa fasinjoji a jirgin PC Air.
Daya daga cikin Mata-Maza da ke aiki a kamfanin jirgin sama na PC Air Chayathisa Nakma na gabatar da bayanan tsaro ga fasinjoji.
Kamfanin ya sauya shirinsa na dibar ma'aikatan cikin jirgi maza da mata a farkon bana, bayan da ya samu bukatar neman aiki fiye da 100 daga Mata-Maza, inda aka debi hudu daga cikinsu tare da mata 19 da kuma maza bakwai.
Kamfanin ya ce sharudan daukar aikin daidai su ke da na mata, inda ake bukatar su kasance kyawawa.
Wani jami'i na share fuskar wata ma'aikaciyar jirgi Mata-Maza Dissanai Chitpraphachin, a lokacin da ake koya musu yadda za su yi kwalliya a kamfanin na PC Air.
Ko wadannan ma'aikatan jirgin Mata-Maza za su taimaka wajen kawo sauyin da kamfanin na PC Air ke bukata?